PATVIRTINTA

Vilniaus r. Zujūnų gimnazijos

direktoriaus 2019 m. rugpjūčio 30 d.

įsakymu Nr. V-58

**VILNIAUS R. ZUJŪNŲ GIMNAZIJOS** **2019-2020 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

 1. 2019–2020 mokslo metų ikimokyklinio, priešmokyklinio, pradinio, pagrindinio ir vidurinio ugdymo programų bendrieji ugdymo planai (toliau – bendrieji ugdymo planai) reglamentuoja pagrindinio, vidurinio ugdymo programų, suaugusiųjų bendrojo ugdymo programų (toliau – ugdymo programos) ir su šiomis programomis susijusių neformaliojo vaikų švietimo programų įgyvendinimą. Vadovaujantis Bendraisiais ugdymo planais ir kitais teisės aktais parengtas 2019–2020 mokslo metų mokyklos ugdymo planas.

 2. Ugdymo plano tikslas – apibrėžti ugdymo programų vykdymo bendruosius reikalavimus ir ugdymo turiniui formuoti, ugdymo procesui organizuoti, kad kiekvienas mokinys pasiektų geresnius ugdymo(si) rezultatus ir įgytų mokymuisi visą gyvenimą būtinų bendrųjų ir dalykinių kompetencijų.

3. Mokyklos ugdymo plano uždaviniai:

3.1. pateikti gaires mokyklos ugdymo turiniui, mokyklos ugdymo planui kurti;

3.2. nurodyti minimalų privalomą pamokų skaičių, skirtą ugdymo programoms įgyvendinti.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

4. Mokslo metai prasideda;

4.1. 2019 m. rugsėjo 2 d.

5. Mokykla dirba penkias dienas per savaitę, viena pamaina, ugdymas prasideda 8.00 valanda.

6. Ugdymo organizavimas:

6.1. 2019–2020 mokslo metais:

6.2. ugdymo proceso trukmė:

|  |  |  |
| --- | --- | --- |
| Klasė | Ugdymo proceso | Ugdymo proceso trukmė |
| Pradžia | Pabaiga | Savaičių ir ugdymo dienų skaičius |
| 1-4  | 2019-09-02 | 2020-06-05 | 35 (175) |
| 5-IIIG | 2019-09-02 | 2020-06-19 | 37 (185) |
| IVG | 2019-09-02 | 2020-05-22 | 33 (163) |

1-IVG klasių mokiniai atostogauja:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens  | 2019-10-28 | 2019-10-31 |
| Žiemos (Kalėdų) | 2019-12-23 | 2020-01-03 |
| Žiemos  | 2020-02-17 | 2020-02-21 |
| Pavasario (Velykų)  | 2020-04-14 | 2020-04-17 |
| Vasaros (1 – 4 klasėms) | 2020-06-05 | 2020-08-31 |
| Vasaros (5 – IIIG klasėms) | 2020-06-19 | 2020-08-31 |

7. Ugdymo procesas įgyvendinant ugdymo programą skirstomas pusmečiais:

|  |  |
| --- | --- |
| I pusmetis | 2019-09-02 iki 2020-01-31 |
| II pusmetis | 2020-02-03 iki 2020-05-22-IVG klasė |
|  | 1-4 klasės iki 2020-06-05  |
|  | 5-8, IG-IIIG klasės iki 2020-06-22  |

8. Ugdymo proceso organizavimo būdas - pamoka.

9. Tėvų (globėjų) pageidavimu visų dalykų mokymas vykdomas lenkų kalba, išskyrus lietuvių kalbos programą bei užsienio kalbas (rusų, anglų).

10. Pamokų laikas:

|  |  |  |  |
| --- | --- | --- | --- |
| **Pamokos**  | **Pamokos pradžia** | **Pamokos pabaiga** | **Pertraukos trukmė** |
| 1 pamoka | 8.00 | 8.45 | 10 min. |
| 2 pamoka | 8.55 | 9.40 | 10min. |
| 3 pamoka | 9.50 | 10.35 | 20 min. |
| 4 pamoka | 10.55 | 11.40 | 20 min. |
| 5 pamoka | 12.00 | 12.45 | 10 min. |
| 6 pamoka | 12.5 5 | 13.40 | 10 min. |
| 7 pamoka | 13.50 | 14.35 | 10 min. |

11. Jei oro temperatūra 20 laipsnių šalčio ar žemesnė, į mokyklą gali nevykti 1-5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Atvykusiems į mokyklą mokiniams ugdymo procesas vykdomas. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos internetinėje svetainėje ir/arba elektoriniame dienyne. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“, ugdymo procesas yra koreguojamas ir organizuojamas kitose erdvėse.

12. Mokykla priima sprendimus dėl ugdymo proceso koregavimo iškilus situacijai, keliančiai pavojų mokinių sveikatai ar gyvybei ar paskelbus ekstremalią situaciją.

**ANTRASIS SKIRSNIS**

**GIMNAZIJOS UGDYMO PLANAS. RENGIMAS IR ĮGYVENDINIMAS**

13. Rengiant mokyklos ugdymo planą buvo sudaryta mokyklos vadovo įsakymu darbo grupė mokyklos ugdymo plano projektui parengti.

13.1. Mokyklos ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau - Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

14. Mokyklos ugdymo planas parengtas, vadovaujantis demokratiškumo, subsidiarumo, prieinamumo, bendradarbiavimo principais. Mokyklos direktoriaus įsakymu yra sudaryta darbo grupė, parengusi mokyklos ugdymo planą. Grupės darbui vadovauja direktoriaus pavaduotoja ugdymui Aurelija Bortkevič.

15. Mokyklos ugdymo planas yra parengtas vieneriems mokslo metams.

**TREČIASIS SKIRSNIS**

**GIMNAZIJOS UGDYMO TURINIO ĮGYVENDINIMO PLANAVIMAS**

16. Gimnazija, planuodama gimnazijos ugdymo turinio įgyvendinimą, nusprendė dėl:

16.1. Sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa), įgyvendinimo. Programa integruojama į dalykų turinį, įgyvendinama per neformaliojo švietimo veiklas.

16.2. Ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa), įgyvendinimo mokyklos ugdymo turinyje.

16.3. Gimnazijoje yra sudarytos sąlygos kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Gimnazija prevencines programas integruoja į dalykų ugdymo turinį.

16.4. Gimnazijoje yra sudarytos sąlygos mokiniui kiekvieną dieną –tarp pamokų –užsiimti aktyvia veikla.

17. Mokyklos formuojamo ugdymo turinio dalį sudaro mokykloje vykdoma kultūrinė, meninė, pažintinė, kūrybinė, sportinė, praktinė, socialinė, prevencinė ir kitos veiklos, siejamos su mokyklos tikslais, mokinių mokymosi poreikiais. Ji organizuojama mokyklos pasirinktu laiku. Pagal pagrindinio ugdymo programą privaloma socialinė-pilietinė veikla, kuriai skiriama ne mažiau kaip 10 valandų (pamokų) per mokslo metus. Socialinę-pilietinę veiklą planuoja klasių auklėtojai. Ji yra fiksuojama klasės auklėtojų veiklos planuose bei elektroniniame dienyne. Socialinės-pilietinės veiklos organizavimo būdus ir principus, numato Vilniaus r. Zujūnų gimnazijos socialinės - pilietinės veiklos organizavimo tvarkos aprašas 2017-03-31 d. Nr. V-38.

18. Etninės kultūrinės veiklų įgyvendinimo vadovaujantis Pagrindinio ugdymo etninės kultūros bendrąja programa ir Vidurinio ugdymo etninės kultūros bendrąja programa, kurios patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“ (toliau – Etninės kultūros programa). Gimnazijoje etninės kultūros ugdymas apima šias su mokinių veikla susijusias formaliojo ir neformaliojo švietimo sritis:

18.1. etninės kultūros integravimą į mokomuosius dalykus;

18.2. gyvosios tradicijos renginius: kalendorines ir kitas šventes, išvykas į etninės kultūros centrus, etnografinius muziejus, nacionalinius ir regioninius parkus, tradicinių amatų centrus, tradicijas puoselėjančias kaimo turizmo sodybas, mokslo ir kitas įstaigas;

18.3. neformaliojo švietimo veiklas (teatro studija ir kt.);

18.4. integravimą į socialinę - pilietinę veiklą.

19. Dėl Žmogaus saugos bendrosios programos, patvirtintos Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159, integravimą į mokomųjų dalykų ugdymo turinį, įgyvendinant vidurinio ugdymo programą.

**KETVIRTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

 20. Mokyklos direktoriaus pavaduotojas ugdymui organizuoja mokyklos veiklą, susijusią su mokinių mokymosi krūvio reguliavimu:

 20.1. mokytojų bendradarbiavimą, sprendžiant mokinių mokymosi motyvacijos ir mokymosi krūvio optimizavimo klausimus;

 20.2. vykdo mokinių mokymosi krūvio bei mokiniams skiriamų namų darbų stebėseną;

 20.3. mokiniams nėra daugiau kaip 7 pamokos per dieną;

 20.4. mokiniams per dieną skiriamas ne daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai darbai registruojami kontrolinių darbų grafike;

 20.5. namų darbų skyrimą ir kontrolinių užduočių atlikimo laiką klasėje (grupėje) dirbantys mokytojai derina tarpusavyje.

**PENKTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PAGRINDINIO UGDYMO PROGRAMĄ**

21. Direktoriaus pavaduotoja ugdymui, dalykų mokytojai, klasių vadovai stebi ir analizuoja mokinių pasiekimus, identifikuoja kylančius mokymosi sunkumus. Dalykų mokytojai, pastebėję mokinio žinių, supratimo ir gebėjimo spragų, apie tai informuoja mokinio vadovą, švietimo pagalbos specialistus, tėvus (globėjus, rūpintojus) elektroniniame dienyne ir kartu tariasi dėl mokymosi pagalbos suteikimo.

 22. Mokymosi pagalba integruojama į mokymo ir mokymosi procesą. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymosi užduotis, metodikas, mokymo priemones.

 23. Mokymosi pagalbos teikimo dažnumas ir intensyvumas priklauso nuo jos poreikio mokiniui.

 24. Mokiniui mokymosi pagalba teikiama pastebėjus, kad jam nesiseka pasiekti bendrosiose programose numatytų konkretaus dalyko pasiekimų po nepatenkinamo kontrolinio darbo įvertinimo, ligos ir pan.

**ŠEŠTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

Mokyklos tarybos sprendimu siekiant individualizuoti ir diferencijuoti ugdymo procesą, nustatyti klasių dalijimo į grupes ir laikinųjų grupių sudarymo principus.

 25. Minimalus laikinosios grupės dydis pagal skirtas mokymo lėšas IG klasėje anglų kalbos, informacinių technologijų ir technologijų dalykams mokyti atsižvelgiant į mokinių ir darbo vietų skaičių dalijama į laikinąsias grupes, o IIIG-IVG klasėse – 7 mokiniai, neformaliojo švietimo grupėje – 7 mokiniai. Laikinosios grupės sudaromos iš mokinių, pasirinkusių to paties dalyko programos kursą, pasirenkamojo dalyko, modulio programą. 2019-2020 m. m. sudaromos laikinosios grupės: bendrajam ar išplėstiniam dalyko programos kursui, individualioms ir grupinėms konsultacijoms, diferencijuotam mokymui, mokinių kompetencijoms ugdyti, dalykų moduliams.

 26. Nesusidarius laikinajai grupei, siekiant patenkinti mokinių poreikius, organizuojamas pavienio mokymosi mokymas, tam tikrą laikotarpį mokinys mokosi individualiai mokomas mokytojo, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049. Mokiniui, besimokančiam pavienio mokymosi būdu, individualioms konsultacijoms skiriama iki 15 procentų, o grupėms – 40 procentų Bendrųjų ugdymo planų nustatyto savaitinių pamokų skaičiaus.

 27. Mokinių skaičius grupėje per mokslo metus gali keistis dėl atvykusių, išvykusių, pakeitusių dalyką ar kursą mokinių arba tenkinant kitus individualius mokinių ugdymosi poreikius.

**SEPTINTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS GIMNAZIJOJE**

28. Neformaliojo vaikų švietimo grupės mokinių skaičių mokykla nustatė pagal turimų mokymo lėšų dydį - minimalus mokinių skaičius – grupėje- 7.

29. Informacija apie neformaliojo švietimo veiklą nuolat pristatoma mokyklos internetiniame puslapyje.

30. Neformaliojo vaikų švietimo ugdymo valandos skiriamos:

|  |  |  |  |  |  |  |
| --- | --- | --- | --- | --- | --- | --- |
| **Eil.** **Nr.** | **Programos****pavadinimas** | **Vadovas** | **1-4 kl.** | **5-8 kl.** | **IG-IIG kl.** | **IIIG-IVG kl.** |
| 1 | ,,Darbščiosios rankos“ | Ana Černel | 1 |  |  |  |
| 2 | Pradinių klasių vokalinis ansamblis ,,Boružiukai“ | Rita Rutulienė | 1 |  |  |  |
| 3 | Smiginis | Vojciech Klimaševski | 1 |  |  |  |
| 4 | ,,Do you speak English?“ | Irena Ciunaitienė | 1 |  |  |  |
| 5 | Fantazijų skrynelė  | Beata Michalovska-Zlotnikova | 1 |  |  |  |
| 6 | Judrūs žaidimai | Jolanta Jancevič | 2 |  |  |  |
| 7 | Spalvų pasaulis | Jelena Gurskaja |  | 1 |  |  |
| 8 | Smiginis | Vojciech Klimaševski |  | 1 |  |  |
| 9 | Lietuvių kalbos gramatikos karalystėje | Tatjana Šilobritienė |  | 1 |  |  |
| 10 | Futbolas | Marek Pščolovski |  | 1 |  |  |
| 11 | Tenisas | Miroslav Leščevski |  | 1 |  |  |
| 12 | Drama | Marek Pščolovski |  | 2 |  |  |
| 13 | „Draugai“ | Jelena Gurskaja |  |  | 1 |  |
| 14 | Vokalinis ansamblis ,,Do-re-mi“ | Rita Rutulienė |  |  | 1 |  |
| 15 | Vokalinis ansamblis  | Rita Rutulienė |  |  |  | 1 |
| 16 | Šaudymas | Miroslav Leščevski |  |  |  | 1 |
|  | Iš viso: |  | **7** | **7** | **2** | **2** |

**AŠTUNTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

 31 Mokyklos ugdymo planas rengiamas įtraukiant tėvus (globėjus, rūpintojus). Mokinių tėvai (globėjai, rūpintojai) apie mokykloje organizuojamą ugdymo procesą, mokymosi pasiekimus, mokymosi pagalbos teikimą nuolat žodžiu ir raštu informuojami vadovaujantis Mokinių tėvų informavimo tvarkos aprašu, patvirtintu mokyklos direktoriaus 2017 m. kovo 31 d. įsakymu Nr. V-38.

 32. Apie mokymosi sėkmingumą mokinių tėvai ar globėjai informuojami elektroniniame dienyne, mėnesio pažymių suvestinėse, klasių tėvų susirinkimuose, atvirų durų dienų ir individualių susitikimų su mokytojais metu.

 33. Klasių auklėtojai, mokinių tėvai (globėjai, rūpintojai) nuolat stebi elektroninio dienyno įrašus, pranešimus.

 34. Administracija organizuoja susirinkimus IVG klasių mokinių tėvams ir mokiniams dėl supažindinimo su Brandos egzaminų organizavimo ir vykdymo tvarkos aprašu ir IIG klasių - dėl supažindinimo su Vidurinio ugdymo programos aprašu ir supažindinimo su Pagrindinio ugdymo pasiekimų patikrinimo organizavimo ir vykdymo tvarkos aprašu.

 35. Klasių vadovai, mokytojai tėvus (globėjus, rūpintojus) informuoja apie vaiko mokymąsi pagal poreikį, teikia pagalbą mokymosi problemų turintiems mokiniams.

**III SKYRIUS**

**IKIMOKYKLINIO UGDYMO PROGRAMOS VYKDYMAS**

PIRMASIS SKIRSNIS

**IKIMOKYKLINIO UGDYMO PROGRAMOS VYKDYMAS**

 36. Tikslai:

 36.1. Kurti ugdančią aplinką, atitinkančią vaikų amžių, ugdymo (si) poreikius, interesus;

 36.2. Skatinti kūrybinę saviraišką remiantis tautos tradicijomis, tenkinti asmeninę raišką sportinio ugdymo metu;

 36.3. Siekti užtikrinti vaiko fizinį, psichinį, emocinį saugumą.

 37. Uždaviniai:

 37.1. Skatinti vaiko saviraišką ir kūrybiškumą;

 37.2. Ieškoti naujų etninės kultūros ugdymo būdų ir priemonių;

 37.3. Ugdyti kiekvieno vaiko socialinius, komunikacinius, pažintinius, meninius, sveikatos saugojimo ir stiprinimo gebėjimus.

 38. Ikimokyklinis ugdymas vykdomas pagal ikimokyklinio ugdymo programą II modelį, kurios pagrindas yra veikla pagal erdves:

* judėjimo erdvė;
* ramybės erdvė;
* dailės erdvė;
* vaidybos erdvė;
* kalbos ir literatūros erdvė;
* žaidimų erdvė;
* gamtos erdvė;
* matematikos erdvė;
* muzikos erdvė.

 39. Vykdant ugdymo programą vaiko pasiekimai vertinami 1 kartą per mokslo metus gegužės

mėnesį.

 40. Ugdymo kalba - lenkų. Ikimokyklinio ugdymo grupė dirba 10,5 valandų. Darbo laikas nuo 7.00 iki 17.30 val.

ANTRASIS SKIRSNIS

PRIEŠMOKYKLINIO UGDYMO PROGRAMOS **VYKDYMAS**

 41. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. balandžio 11 d. įsakymu Nr. V-252 „Dėl priešmokyklinio ugdymo tvarkos aprašo patvirtinimo“.

 42. Priešmokyklinio ugdymo grupėje veiklą reglamentuoja Priešmokyklinio ugdymo ir ugdymosi bendroji programa, konkrečios grupės ugdymo(si) tikslai, socialinė ir kultūrinė vaikų patirtis, jų brandumas.

 43. Priešmokyklinis ugdymas yra organizuojamas pagal V modelį ir teikiamas vaikui, kuriam tais kalendoriniais metais sueina 6 metai.

 44. Priešmokyklinio ugdymo trukmė – vieneri metai.

 44.1. Programos įgyvendinimo minimali trukmė – 640 valandų.

 44.2. Tėvams pasirašius mokymo sutartį, vaikui priešmokyklinės grupės lankymas yra privalomas.

 44.3. Vaikas, kuris priešmokyklinio ugdymo grupės nelankė daugiau kaip du trečdalius šio nurodyto laiko, yra laikomas nedalyvavusiu priešmokyklinio ugdymo programoje*.*

 45. Programą įgyvendina priešmokyklinio ugdymo pedagogas.

 46. Priešmokyklinio ugdymo grupėje ugdoma 20 vaikų.

 47. Priešmokyklinio ugdymo grupė su pradinėmis klasėmis nejungiama.

 48. Priešmokyklinio ugdymo grupė dirba 10,5 val.

 49. Ugdomoji veikla grupėje pradedama 7.00 val. iki 17.30 val.

 50. Ugdymas vyksta lenkų kalba.

51. Vaikų ugdomoji veikla yra vientisas procesas. Jis neskaidomas į atskiras sritis ir vyksta integruotai:

 51.1.priešmokyklinio ugdymo pedagogas, planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, gimnazijos ir regiono ypatumus;

 51.2. per 3 savaites nuo programos įgyvendinimo pradžios parengia grupės metų ugdomosios veiklos planą pagal patvirtintą priešmokyklinio ugdymo modelį vidurinėje mokykloje. Planą tvirtina gimnazijos vadovas.

 52. Vaikų pažangos ir pasiekimų vertinimas:

 52.1. vaikų pažanga ir pasiekimai vertinami vadovaujantis Priešmokyklinio ugdymo standartais;

 52.2. vaikų pažangą ir pasiekimus vertina priešmokyklinio ugdymo pedagogas;

52.3. vaikų pažanga programos įgyvendinimo laikotarpiu yra vertinami nuolat, laisvai pasirenkant vertinimo būdus ir metodus.

53. Pasiekimai fiksuojami tam skirtame Vaiko pasiekimų apraše;

 53.1. vaikų pasiekimų įvertinimas turi būti atliekamas ugdomųjų metų pradžioje ir pabaigoje:

53.2. priešmokyklinio ugdymo pedagogas per 4 savaites nuo ugdymo programos įgyvendinimo pradžios atlieka grupės vaikų pirminį pasiekimų įvertinimą;

 53.3. įgyvendinus programą, priešmokyklinio ugdymo pedagogas atlieka galutinį vaikų

pasiekimų įvertinimą ir parengia laisvos formos išvadą – rekomendacijas pradinių klasių mokytojui.

**IV SKYRIUS**

**PRADINIO UGDYMO PROGRAMOS VYKDYMAS**

**PIRMASIS SKIRSNIS**

**PRADINIO UGDYMO PROGRAMOS IR ATSKIRŲ DALYKŲ VYKDYMAS**

54. Pradinio ugdymo programa įgyvendinama vadovaujantis Bendromis programomis, patvirtintomis 2019-2020 ir 2020- 2021 mokslo metų pradinio ugdymo programomis, patvirtintomis Lietuvos Respublikos 2019 m. balandžio 15 d. įsakymu Nr. V-417

55 Dorinio ugdymo organizavimas. Tėvai (globėjai) 1-4 klasių mokiniams pasirinko tikybą.

56. Užsienio kalbos mokymo organizavimas:

56.1. užsienio (anglų) kalbos mokoma antraisiais–ketvirtaisiais pradinio ugdymo programos metais;

56.2. užsienio kalbai mokyti 2–4 klasėse skiriama po 2 pamokas per savaitę.

57. Fizinio ugdymo organizavimui 1-4 klasėse skiriama po 3 pamokas per savaitę.

58. Specialiosios medicininės fizinio pajėgumo grupės organizuojamos: mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas.

59. Į Bendrosios programos ugdymo dalykų turinį integruojama Lietuvos Respublikos švietimo ir mokslo ministro patvirtintų Bendrųjų kompetencijų ir gyvenimo įgūdžių ugdymo, Mokėjimo mokytis, Komunikavimo, Darnaus vystymosi, Kultūrinio sąmoningumo, Sveikatos ir gyvenimo įgūdžių integruojamųjų programų pagrindai.

60. Dalykai ir jiems skiriamų pamokų skaičius per savaitę pradinio ugdymo programai įgyvendinti:

|  |  |  |  |  |  |  |
| --- | --- | --- | --- | --- | --- | --- |
| Dalykai | 1 kl. | 2 kl. | 3 kl. | 4 kl. | 3-4 kl. jungtinė pamoka | Iš viso val. |
| Dorinis ugdymas (tikyba) | 1 | 1 | - | 1 | 3 |
| Gimtoji kalba  | 7 | 7 | 7 | 7 |  | 28 |
| Lietuvių k.  | 5 | 4 | 2 | 2 | 3 | 16 |
| Užsienio k. ( anglų) | - | 2 | 1 | 1 | 1 | 5 |
| Matematika | 4 | 5 | 4 | 4 |  | 17 |
| Pasaulio pažinimas | 2 | 2 | 2 | 2 |  | 8 |
| Dailė ir technologijos | 2 | 2 | 2 | 2 |  | 8 |
| Muzika | 2 | 2 | - | 2 | 6 |
| Fizinis ugdymas | 3 | 3 | 3 | 3 |  | 12 |
| Privalomų pamokų skaičius | 26 | 28 | 28 | 28 |  |  |

**V SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

61. Gimnazija, vykdydama pagrindinio ugdymo programą, vadovaujasi Pagrindinio ugdymo programos aprašu, tvirtinamu švietimo ir mokslo ministro, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2019 m. balandžio 15 d. įsakymu Nr.V-417.

62. Socialinė veikla pagrindiniame ugdyme yra privaloma ugdymo proceso dalis. Jai per mokslo metus skiriama ne trumpesnė kaip 10 pamokų (valandų) trukmės veikla, kuri vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu. Socialinė veikla siejama su pilietiškumo ugdymu, mokyklos bendruomenės tradicijomis, savanorystės veikla, vykdomais projektais, kultūrinėmis ir socializacijos programomis.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

63. **Dorinis ugdymas.**

63.1. Dorinį ugdymą: tikybą ar etiką iki 14 metų mokiniams parinko tėvai, o nuo 14 metų mokinys pats pasirinko savarankiškai vieną dorinio ugdymo dalyką.

 64. **Kalbos.**

64.1. Lietuvių (valstybinės) kalbos ir gimtosios (lenkų) kalbos pagrindinio ugdymo programoje mokoma skiriant Bendrajame ugdymo plane nurodytą pamokų skaičių.

64.2. Užsienio kalbos (anglų) toliau mokomasi 5 klasėje.

64.3. Užsienio kalbos (anglų) programa 5–6 klasėse orientuota į A2, o 7–IIG klasėse – į B1 kalbos mokėjimo lygį pagal Bendruosius Europos kalbų metmenis.

64.4. Užsienio kalbos (rusų), kaip pasirenkamojo dalyko, mokomasi nuo 6 klasės,

kalbai mokyti skiriamos pamokos, numatytos mokinių ugdymo poreikiams tenkinti.

64.5. Mokykla iki vidurinio ugdymo programos vykdymo pradžios nekeičia pradėtos mokinio mokytis užsienio kalbos.

64.6. IIG organizuojamas užsienio kalbų (anglų ir rusų) pasiekimų patikrinimai naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“).

65. **Informacinės technologijos.**

65.1. Informacinių technologijų pradedama mokytis 5-ojoje klasėje, informacinių technologijų kursą sudaro privalomoji dalis: 5 klasėje –1 valanda, 6 klasėje –1 valanda, 7 klasėje –1 valanda, IG klasėje –1 valanda, IIG klasėje –1valanda.

66. **Socialinis ugdymas.**

66.1. IG mokiniai mokosi ekonomikos.

67. **Technologinis ugdymas.**

68.1. 5–8 klasių mokiniai kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų, IG klasėje mokiniai pradeda mokytis pagal privalomą 17 valandų technologijų kursą.

69. **Fizinis ugdymas.**

69.1. Skiriamos 3 valandos 5, 6 klasėse 2 valandos 7-IV G klasėse per savaitę. Klasių vadovai tvarko mokinių, lankančių kitoje neformaliojo vaikų švietimo įstaigoje pratybas, apskaitą;

69.2. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

69.3. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą;

69.4. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

69.5. Mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

70. **Meninis ugdymas.**

70.1. meninio ugdymo sritį sudaro privalomieji dailės ir muzikos dalykai:

70.2. dailė 5 klasėje–1 valanda, 6 klasėje–1 valanda, 7 klasėje–1 valanda, 8 klasėje–1 valanda, IG klasėje –1 valanda, IIG klasėje –1 valanda;

70.3. muzika: 5 klasėje–1 val., 6 klasėje–1 valanda, 7 klasėje–1 valanda, 8 klasėje–1 valanda, IG klasėje–1 valanda, IIG klasėje–1 valanda.

71. **Socialinė veikla.**

71.1. pagrindinio ugdymo programoje socialinė veikla yra privaloma, siejama su pilietiškumo ugdymu, mokyklos bendruomenės tradicijomis, vykdomais projektais, kultūrinėmis bei socializacijos programomis. Per mokslo metus jai skiriama 10 pamokų (valandų). Socialinė veikla vykdoma pažintinės ir kultūrinės veiklos metu.

72. **Žmogaus sauga:**

72.1. žmogaus saugos ugdymas pagrindinio ugdymo programoje organizuojamas vadovaujantis Saugaus eismo programa bendrojo lavinimo mokyklų I–VIII klasėms, patvirtinta Lietuvos Respublikos švietimo ir mokslo ministro 2006 m. gegužės 26 d. įsakymu Nr. ISAK-1030, Civilinės saugos mokymo programa bendrojo ugdymo mokykloms, patvirtinta Lietuvos Respublikos švietimo ir mokslo ministro 2005 m. spalio 24 d. įsakymu Nr. ISAK-2117 ir Priešgaisrinės saugos mokymo programa bendrojo lavinimo

mokykloms, patvirtinta Lietuvos Respublikos švietimo ir mokslo ministro ir Lietuvos Respublikos vidaus reikalų ministro 2003 m. birželio 10 d. įsakymu Nr. ISAK-820/IV-208;

73. žmogaus saugai skirta pamokų: 6 klasėje–1 valanda, 7 klasėje–0,5 valandos, 7 klasėje–0,5 valandos, IG klasėje–0,5 valanda.

74. Mokomieji dalykai ir jiems skiriamų pamokų skaičius per savaitę pagrindinio ugdymo programai įgyvendinti:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dalykai** | **5** | **6** | **7** | **8** | **Pagrindinio ugdymo programos I-oje dalyje (5-8 klasė)** | **IG** | **IIG** | **Pagrindinio ugdymo programos II-oje dalyje (9-10 klasė)** | **5-IIG**. |
| Dorinis ugdymas (tikyba) | 1 | 1 | 1 | 1 | **4** | 1 | 1 | **2** | 6 |
| Gimtoji kalba (lenkų) | 5 | 5 | 5 | 5 | **20** | 4 | 4 | **8** | 28 |
| Lietuvių kalba (valstybinė) | 5 | 5 | 5 | 5 | **20** | 4 | 5 | **9** | 29 |
| Užsienio kalba (anglų) | 3 | 3 | 3 | 3 | **12** | 3 | 3 | **6** | 18 |
| Matematika | 4 | 4 | 4 | 4 | **16** | 3 | 4 | **7** | 23 |
| Informacinės technologijos | 1 | 1 | 1 | - | **3** | 1 | 1 | **2** | 5 |
| Gamta ir žmogus | 2 | 2 |  |  | **4** | - | - | **0** | 4 |
| Biologija |  - | - | 2 | 1 | **3** | 2 | 1 | **3** | 6 |
| Chemija |  - | - |  | 2 | **2** | 2 | 2 | **4** | 6 |
| Fizika |  - |  - | 1 | 2 | **3** | 2 | 2 | **4** | 7 |
| Istorija | 2 | 2 | 2 | 2 | **8** | 2 | 2 | **4** | 12 |
| Pilietiškumo pagrindai |  - |  - |  |  | **0** |  1 | 1  | **2** | 2 |
| Socialinė-pilietinė veikla\* |  | **10\*** | **40\*** | 10\* | **10\*** | 60\* |
| Geografija |  - | 2 | 2 | 2 | **6** | 1 | 2 | **3** | 9 |
| Ekonomika ir verslumas |  - |  - |  |  | **-** | 1 |   | **1** | 1 |
| Dailė | 1 | 1 | 1 | 1 | **4** | 1 | 1 | **2** | 6 |
| Muzika | 1 | 1 | 1 | 1 | **4** | 1 | 1 | **2** | 6 |
| Technologijos | 2 | 2 | 2 | 1 | **7** | 1,5 | 1 | **2,5** | 9,5 |
| Fizinis ugdymas | 3 | 3 | 2 | 2 | **10** | 2 | 2 | **4** | 14 |
| Žmogaus sauga |  - | 1 | 0,5 | 0,5 | **2** | 0,5 | - | **0,5** | 2,5 |
| Pamokos mokinio ugdymo poreikiams tenkinti. Užsienio kalba (rusų)\*\* |  - | 1 | 1 | 1 | **3** | 1 | 1 | **2** | 5 |
| **Minimalus pamokų skaičius mokiniui per savaitę** | 30 | 33 | 32 | 33 | **128** | 33 | 33 | **192** | **192** |
| **Tarifikuoja-mos valandos** | **30** | **33** | **33,5** | **33,5** | **130** | **34** | **34** | **68** | **202** |

*Pastaba:*

\*valandų (pamokų) skaičius per metus

.\*\* pamokos mokinio ugdymo poreikiams tenkinti tėvų ir mokinių pageidavimų skirtos užsienio kalbai (rusų) 6,7, 8, IG

**VI SKYRIUS**

**VIDURINIO UGDYMO PROGRAMOS VYKDYMAS**

**PIRMASIS SKIRSNIS**

**VIDURINIO UGDYMO PROGRAMOS VYKDYMAS**

 75. Vidurinio ugdymo programa įgyvendinama vadovaujantis Vidurinio ugdymo programos aprašu bei Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. liepos 21 d. įsakymu Nr. V-1392.

 76. Mokymosi turinį mokiniai rinkosi pagal vidurinio ugdymo programos aprašo lentelėse bendrajam ir išplėstiniam kursui skirtą pamokų skaičių, užsienio kalbų mokymąsi rinkosi, įsivertinę kalbos mokėjimo lygį pagal centralizuotai parengtus lygio nustatymo testus, mokyklos siūlomus pasirenkamuosius dalykus ir dalykų modulius.

 77. 2019-2020 mokslo metais pagal vidurinio ugdymo programą lenkų mokomąja kalba mokosi dvi klasės: IIIG-16 mokinių, IVG-15 mokinių.

 78. Pasirenkamieji dalyko moduliai nėra skaičiuojami kaip atskiri dalykai.

 79. Ugdymo turinys planuojamas visai vidurinio ugdymo programai (dvejiems metams).

 80. Vidurinio ugdymo programoje žmogaus saugai IIIG-IVG klasėse skiriama po 0,5 savaitinės pamokos per mokslo metus. Žmogaus sauga integruojama į fizinio lavinimo pamokas.

 81. Įgyvendinant vidurinio ugdymo programą laikinosios grupės dydis - 7 mokiniai. Nesant galimybių sudaryti laikinosios grupės mokiniai mokosi savarankišku būdu. Į mokinio savarankiško mokymosi krūvį įskaitomas dalyko kursui skirtas pamokų skaičius.

 82. Vidurinio ugdymo programos mokiniai mokomi pagal IIIG ir IVG klasių individualius ugdymosi planus.

 83. Keisti dalyko programą ar programos kursą mokinys gali vadovaudamasis „Mokinių bendrojo ugdymo dalyko programos, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimo ir atsiskaitymo už programų skirtumus tvarkos aprašu“, patvirtintu direktoriaus įsakymu 2017 kovo 31 d. Nr. V-38.

 84. Laikinosios grupės sudaromos iš mokinių, pasirinkusių tą patį dalyką, pasirenkamąjį dalyką arba dalyko modulį.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

 85. **Dorinis ugdymas.**

 85.1. IIIG ir IVG klasių mokiniai pasirinko tikybą, o vienas IIIG klasės mokinis pasirinko etikos dalyką.

 86. **Kalbos.**

 86.1. lietuvių kalbos ir literatūros IIIG ir IVG klasių mokiniai mokosi išplėstiniu kursu.

 86.2. gimtosios lenkų kalbos IIIG ir IVG klasių mokiniai pasirinko bendrąjį kursą, o vienas IVG klasės mokinys pasirinko i lenkų kalbos dalyką pagal išplėstinį kursą mokinys mokosi savarankišku būdu.

 86.3. IIG klasėje mokinių užsienio anglų ir rusų kalbų pasiekimai tikrinami centralizuotai parengtais kalbos mokėjimo lygio nustatymo testais pateikiamais per duomenų perdavimo sistemą „KELTAS“. Organizuojant kalbos mokymosi grupes buvo vadovaujamasi šio testo rezultatais.

 86.4. Mokiniams rekomenduojama rinktis tuos užsienio kalbų mokymosi kursus, kurie atitinka jų užsienio kalbų pasiekimus.

 86.5. Jei mokinio pasiekimai (nepriklausomai nuo to, ar mokinys pagal pagrindinio ugdymo programą mokėsi tos kalbos kaip pirmosios arba antrosios užsienio kalbos) yra:

 86.6. B1 lygio, pagal vidurinio ugdymo programą siūloma rinktis B2 lygio kursą;

 86.7. A2 lygio, pagal vidurinio ugdymo programą siūloma rinktis B1 lygio kursą;

 86.8. A1 lygio, pagal vidurinio ugdymo programą siūloma rinktis A2 lygio kursą;

 86.9. užsienio kalbų ugdymas organizuojamas grupėse, kuriose visi mokiniai siekia to paties lygio.

 87. **Socialiniai mokslai**.

 87.1. Iš pasirenkamųjų dalykų mokiniai pasirinko: ekonomiką.

 88. **Meninis ugdymas.**

 88.1. Mokiniai pasirinko muzikos ir dailės ugdomąsias programas.

 89. **Fizinis ugdymas.**

 90.1. IIIG ir IVG klasės mokiniai pasirinko iš mokyklos siūlomų sporto šakų bendrąjį fizinį ugdymą.

 91. Vidurinio ugdymo programai įgyvendinti skiriamų pamokų skaičius per savaitę ir per mokslo metus IIIG kl. 2019-2020 m. m.:

|  |  |  |  |  |  |
| --- | --- | --- | --- | --- | --- |
| Eil. Nr.  | Privalomas viduriniougdymo programosbranduolys | Dalykai | Kursas, lygis (mokinių skaičius) | Laikinųjų grupių skaičius | Valandų sk. 2019-2020 m. m. III G kl. |
| 1 | Dorinis ugdymas | tikyba | 14 | 1 | 1 |
| etika | 1 | 1 | 1\* |
| 2 | Kalbos | Lietuvių kalba ir literatūra | 16 | 1 | 6 |
| 3 | Gimtoji kalba (lenkų) | B(16) | 1 | 4 |
| 4 | Užsienio kalbos | anglų (B1/B2) | B1(10), B2(6 ) | 1 | 3 |
| 5 | rusų (B1/B2) | B2 (11) | 1 | 3 |
| 6 | Socialinis ugdymas | istorija | A (10), B (6)  | 1 | 3 |
| 7 | geografija | B (1) | 1 | 3\* |
| 8 | Matematika |  | A (16) | 1 | 4 |
| 9 | Informacinės technologijos |  | A (9), B (6) | 1 | 2 |
| 10 | Gamtamokslinis ugdymas | biologija | A (7) | 1 | 3 |
| fizika | A (9), B (2) | 1 | 4 |
| chemija |  | - | - |
| 11 | Meninis ugdymas ir technologijos | dailė | B (7) | 1 | 2 |
| muzika | B (9) | 1 | 2 |
| statybos ir medžio apdirbimas |  |  |  |
| turizmas ir mityba |  |  |  |
| 12 | Fizinis ugdymas | bendroji | B(16) | 1 | 2 |
| krepšinis |  |  |  |
| tinklinis |  |  |  |
| šaudymas |  |  |  |
| 13 | Pasirenkamieji dalykai | karjeros planavimas |  |  |  |
| ekonomika |  |  |  |
| psichologija |  |  |  |
| 14 | Dalykų modulis | elektroninė leidyba |  |  |  |
| taikomoji matematika |  |  |  |
| lietuvių kalbos kultūra |  |  |  |
| lietuvių kalbos teksto analizė ir kūrimas |  |  |  |
| anglų kalbos vartojimo ypatumai „Speaking on different topics“ | 11 | 1 | 1 |
| anglų kalbos gramatikos ypatumai „Improve your English Grammar“ |  |  |  |
| darbas su istorijos šaltiniais |  |  |  |
| rusų kalbos kultūra |  |  |  |
|  | Klasei skiriamų pamokų skaičius per savaitę vidurinio ugdymo programai įgyvendinti |  |  | 44 |

*Pastaba:*

\*1 valandą etikos dalyką pagal mokinys mokosi savarankišku būdu, jam skiriama 0,15 val. konsultacijos.

\*\*1 valandą geografijos dalyką pagal A kursą mokinys mokosi savarankišku būdu, jiems skiriama 0,45 val.

konsultacijos.

92. Vidurinio ugdymo programai įgyvendinti skiriamų pamokų skaičius per savaitę ir per mokslo metus IVG kl. 2019-2020 m. m.:

|  |  |  |  |  |  |
| --- | --- | --- | --- | --- | --- |
| Eil. Nr.  | Privalomas viduriniougdymo programosbranduolys | Dalykai | Kursas, lygis (mokinių skaičius) | Laikinųjų grupių skaičius | Valandų sk. 2019-2020 m. m. IVG. kl. |
| 1 | Dorinis ugdymas | tikyba | 15 | 1 | 1 |
| etika |  |  |  |
| 2 | Kalbos | Lietuvių kalba ir literatūra | 15 | 1 | 7 |
| 3 | Gimtoji kalba (lenkų) | B(15) | 1 | 4+1\* |
| 4 | Užsienio kalbos | anglų (B1/B2) | B1( 7), B2(8 ) | 1 | 3 |
| 5 | rusų (B1/B2) | B2 (8) | 1 | 3 |
| 6 | Socialinis ugdymas | istorija | A (10), B (5)  | 1 | 3 |
| 7 | geografija | A (1), B (6) | 1 | 3\*\* |
| 8 | Matematika |  | A (7), B (8) | 1 | 5 |
| 9 | Informacinės technologijos |  | A (7), B (5) | 1 | 2 |
| 10 | Gamtamokslinis ugdymas | biologija | A (7) | 1 | 3 |
| fizika | A (8), B (3) | 1 | 4 |
| chemija | A (1) | 1 | 2\*\*\* |
| 11 | Meninis ugdymas ir technologijos | dailė | B (7) | 1 | 2 |
| muzika | B (9) | 1 | 2 |
| statybos ir medžio apdirbimas |  |  |  |
| turizmas ir mityba |  |  |  |
| 12 | Fizinis ugdymas | bendroji | B(15) | 1 | 2 |
| krepšinis |  |  |  |
| tinklinis |  |  |  |
| šaudymas |  |  |  |
| 13 | Pasirenkamieji dalykai | karjeros planavimas |  |  |  |
| ekonomika | 9 | 1 | 1 |
| psichologija |  |  |  |
| 14 | Dalykų modulis | elektroninė leidyba |  |  |  |
| taikomoji matematika |  |  |  |
| lietuvių kalbos kultūra |  |  |  |
| lietuvių kalbos teksto analizė ir kūrimas |  |  |  |
| anglų kalbos vartojimo ypatumai „Speaking on different topics“ | 13 | 1 |  |
| anglų kalbos gramatikos ypatumai „Improve your English Grammar“ |  |  |  |
| darbas su istorijos šaltiniais |  |  |  |
| rusų kalbos kultūra |  |  |  |
|  | Klasei skiriamų pamokų skaičius per savaitę vidurinio ugdymo programai įgyvendinti |  |  | 48 |

*Pastaba:*

\*1 valandą lenkų kalbos dalyką pagal išplėstinį kursą mokinys mokosi savarankišku būdu, jam skiriama 0,15 val. konsultacija.

\*\*3 valandas geografijos dalyką mokiniai mokosi savarankišku būdu, jiems skiriama 0,45 val. konsultacija.

\*\*\*2 valandas chemijos dalyką pagal išplėstinį kursą mokinys mokosi savarankišku būdu, jam skiriama 0,3 val. konsultacija.

**TREČIASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

 93. Per mokslo metus, bet ne vėliau kaip iki gegužės 30 d. IIG klasės mokiniams yra organizuojami susirinkimai, klasės valandėlės, individualios konsultacijos, kurių metu direktoriaus pavaduotoja ugdymui išaiškina mokiniams vidurinio ugdymo specifiką, A ir B dalykų kursų ypatumus, padeda parinkti dalykus, dalykų modulius, pasirenkamuosius dalykus pagal mokyklos galimybes. Mokinio individualaus ugdymo plano formą mokiniui pasiūlė mokykla.

 94. Mokiniai parengia ugdymo plano projektus dvejiems mokslo metams. Mokiniui pageidaujant, ugdymo planas gali būti koreguojamas. Mokinys, suderinęs su tėvais, ugdymo planą pateikia mokyklos direktoriaus pavaduotojui ugdymui iki birželio 5 d. Naujai atvykę mokiniai - iki rugsėjo 1 d.

 95. Mokinio individualus ugdymo planas sudarytas ir įgyvendinamas bendradarbiaujant mokytojams, mokiniams, mokinių tėvams (globėjams) ir mokyklos vadovams, švietimo pagalbos specialistams.

**VII SKYRIUS**

**MOKINIŲ TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**MOKINIŲ TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

96. Mokykla 6 klasės mokinės Loretos Neverovičiūtės, 7 klasės mokinės Sandros Levinos ir IG klasės mokinio Marvino Mockaičio, turinčių specialiųjų ugdymosi poreikių, ugdymą organizuoja, vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „ Dėl Mokinių, turinčių specialiųjų ugdymosi poreikių, ugdymo organizavimo tvarkos 31 aprašo patvirtinimo“.

 97. Mokytojai dalykininkai rengia pritaikytas programas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, PAŽANGOS IR PASIEKIMŲ VERTINIMAS**

98. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal Bendrosiose programose numatytus pasiekimus ir vadovaujantis bendrųjų ugdymo planų nuostatomis. Mokinio, kuris mokosi pagal pritaikytą bendrojo ugdymo dalykų programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su Bendrosiose programose numatytais pasiekimų lygiais.

 99. Mokinių, kuriems pedagoginės psichologinės tarybos rekomenduota mokytis pagal individualizuotas programas, ugdymo rezultatai vertinami pagal atitinkamos programos reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos

2019-08-30 posėdyje,

protokolas Nr. M 10-4